วันนี้มาทานร้านครูยอด สามแยกปักธงชัย 

ขนมจีนประโดกครูยอด เดิมมีร้านเดียวอยู่แถบบ้านประโดก ในโคราชตั้งแต่สมัยก่อนถ้าเป็นขนมจีนต้องเป็นขนมจีนบ้านประโดกเท่านั้น ดังและอร่อยที่สุดเส้นชาวบ้านทำเองเป็นแหล่งผลิตขนมจีน  ร้านครูยอดเดิมอยู่บ้านประโดกสี่แยกโรงแรมปีกาซัส เคยทานตั้งแต่ร้านเป็นไม้ไม่ใหญ่เหมือนตอนนี้ สาขาเดิมร้านใหญ่ๆตอนนี้เป็นของหลานสาว ตอนนี้ครูยอดได้ขยายสาขามาอยู่ร้านใหม่ที่สามแยกปักธงชัยขาออกอยู่ริมทางคู่ขนาน

อาหารที่นี่ไม่มากเท่าร้านเดิมแต่หลักๆค่อนข้างมีครบ วันนี้มา3คนสั่งเบาๆแล้วกัน

- ขนมจีนน้ำยาปลากะทิ (30)
อาหารเด่นของร้าน สั่งน้ำยาปลากะทิ น้ำขนมจีนเข้มข้นหอมกลิ่นเครื่องแกงที่ตำใส่น้ำยา น้ำขนมจีนข้นเข้ากันขนมจีนแบบเส้นเล็กนุ่มลื่น ให้เยอะ อร่อยทานกับผักสด ถ้วยเดียวอิ่มเลย

- ปีกไก่ทอด กลาง10ปีก (120) 
????????????????????
แปะ5ดาวให้ก่อน ห้ามพลาดปีกไก่ทอดร้านครูยอด เป็นเมนูที่คิดถึงอย่างแรก  ปีกไก่ทอดร้อนๆ ทอดทันทีที่สั่งไม่มีทอดไว้ก่อนปีกไก่จึงร้อนและกรอบมาก รสเค็มนิดๆกรอบทานได้ทั้งปีก อร่อยที่สุด Recommend 

- ผัดหมี่โคราช จานเล็ก (35)
ผัดหมี่เส้นเหนียวนุ่มผัดแฉะรสออกหวานนำตามสไตล์รสอาหารโคราช แต่ก็อร่อยดีเส้นนิ่ม

- ตำผสม(ตำโคราช) (30)
ตำโคราชเป็นส้มตำลาวใส่ถั่วใส่กุ้งแห้งสองสัญชาติไทย+ลาว เมนูส้มตำนี้มากี่รอบก็ไม่ผ่าน มะละกอเส้นนิ่มน่าจะสับทิ้งไว้นานอากาศร้อนเส้นมะละกอจะลีบนิ่มไม่กรอบอร่อย เมนูนี้ไม่แนะนำ 

สรุป เป็นร้านขนมจีนโคราชเจ้าดั้งเดิมเมืองโคราช ร้านสาขานี้ครูยอดอยู่ทุกวัน บางวันจะเล่นดนตรีไทย ระนาดให้ลูกค้าฟังด้วย ส่วนตัวรู้จักครูยอด  ชอบแวะมาทานขนมจีนกับไก่ทอดบ่อยๆ เมนูอื่นก็มี ปลาเผา คอหมูย่าง แหนมคลุก ร้านนี้มาทานโต๊ะสุดท้ายร้านปิดพอดีประมาณ6โมงเย็น ร้านปิดทุกวันจันทร์นะ